Document ID: 31988R0833

ΚΑΝΟΝΙΣΜΟΣ ( ΕΟΚ ) αριθ . 833/88 ΤΗΣ ΕΠΙΤΡΟΠΗΣ της 29ης Μαρτίου 1988 για παρέκκλιση από ορισμένες λεπτομέρειες εφαρμογής του καθεστώτος κατά την εισαγωγή που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το 1986, που προβλέπονται από τον κανονισμό ( ΕΟΚ ) αριθ . 3653/85
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3643/85 του Συμβουλίου της 19ης Δεκεμβρίου 1985 σχετικά με το καθεστώς κατά την εισαγωγή που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το 1986 ( 1 ), όπως τροποποιήθηκε από τον κανονισμό (ΕΟΚ ) αριθ . 3939/87 ( 2 ), και ιδίως το άρθρο 3,
Εκτιμώντας :
ότι ο κανονισμός ( ΕΟΚ ) αριθ . 3653/85 της Επιτροπής ( 3 ) έχει προβλέψει τις λεπτομέρειες εφαρμογής του καθεστώτος κατά την εισαγωγή που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το 1986 - ότι ωστόσο, μετά την καθυστερημένη λήψη ενός τέλεξ, οι αιτήσεις που υποβλήθηκαν στην Ελλάδα για το πρώτο τρίμηνο του 1988 για τα προϊόντα που υπάγονται στους κωδικούς ΣΟ 0104 10 90 και 0104 20 90 δεν ελήφθησαν υπόψη στον υπολογισμό του συντελεστού μειώσεως - ότι συνεπώς, οι ποσότητες για τις οποίες εκδόθηκαν τα πιστοποιητικά εισαγωγής, ξεπέρασαν κατά 9,432 τόνους ισοδυνάμου σφαγίου τις διαθέσιμες ποσότητες - ότι θα πρέπει συνεπώς να υπάρξει παρέκκλιση από το άρθρο 1 παράγραφος 1 του κανονισμού ( ΕΟΚ ) αριθ . 3653/85 αφαιρώντας αυτή την ποσότητα που κανονικά είναι διαθέσιμη για το δεύτερο τρίμηνο του 1988 - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αιγείου και Προβείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Κατά παρέκκλιση από το άρθρο 1 παράγραφος 1 του κανονισμού ( ΕΟΚ ) αριθ . 3653/85, κατά το δεύτερο τρίμηνο του 1988, τα κράτη μέλη προβαίνουν στην έκδοση πιστοποιητικών εξαγωγής για τα προϊόντα που υπάγονται στους κωδικούς ΣΟ 0104 10 90 και 0104 20 90 εντός ανωτάτου ορίου 3,068 τόνων ισοδυνάμου σφαγίου .
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 29 Μαρτίου 1988 .

Labels: 3
17
5